open-index/open-wikipedia-markdown huggingface dataset:
काराकोरम राजमार्ग

**काराकोरम राजमार्ग** (अंग्रेजी: Karakoram Highway या KKH; उर्दू: , शाहराह क़राक़ुरम'; चीनी: 喀喇昆仑 公路, के ला कून लुन गोन्ग लु) दुनिया की सबसे अधिक ऊँचाई पर स्थित एक पक्की अंतरराष्ट्रीय सड़क है। यह काराकोरम पर्वत श्रृंखला से होकर गुज़रता है तथा चीन और पाकिस्तान को ख़ुंजराब दर्रे के माध्यम से आपस में जोड़ता है। यहाँ इसकी ऊँचाई समुद्र तल से 4693 मी (15397 फुट) है और इसकी पुष्टि एसआरटीएम और जीपीएस के एकाधिक पाठ्यांकों द्वारा होती है। यह पाक-अधिकृत कश्मीर के गिलगित-बाल्तिस्तान के साथ चीन के शिंजियांग क्षेत्र को जोड़ता है। इसके साथ ही यह एक लोकप्रिय पर्यटक आकर्षण भी है। काराकोरम राजमार्ग को आधिकारिक तौर पर पाकिस्तान में N-35 और चीन में **चीन का राष्ट्रीय राजमार्ग 314** (G314) के नाम से जाना जाता है।

## निर्माण व मार्ग
यह बीस साल के अरसे में 1986 में मुकम्मल हुई। इसे पाकिस्तान और चीन ने मिल कर बनाया है। इसको तामीर करते हुऐ 810 पाकिस्तानीयों और 82 चीनीयों ने अपनी जान दे दी। इसकी लंबाई 1300 किलोमीटर है। ये चीनी शहर काश्गर से शुरू होती है। वहाँ से यह चीन-पाकिस्तान सरहद पर स्थित ताशक़ुरग़ान​ नामक बस्ती पहुँचती है और फिर सीमा पार करके पाक-अधिकृत कश्मीर में सोस्त नामक चौकी जाती है। फिर हुन्ज़ा, नगर, गिलगित, चिलास, दासू, बेशाम, मानसेहरा, ऐबटाबाद, हरिपुर (हज़ारा) से होती हुई हसन अबदाल के मुक़ाम पर जी टी रोड से मिलती है। सिन्धु नदी, गिलगित नदी, हुन्ज़ा नदी, नंगा परबत और राकापोशी इस के साथ-साथ आती हैं। इतने कठिन और दुर्गम पहाड़ी इलाक़े में बनाई जाने के कारण कुछ समीक्षक इसे दुनिया का आठवाँ अजूबा भी कहते हैं।

## तस्वीरें

Image:Start Karkoram Highway.jpg|बेशाम के पास संगमील
Image:Karakorum-carretera-d08.jpg|चीन-नियंत्रित शिंजियांग प्रदेश में काराकोरम राजमार्ग
Image:Cathedral Ridge Passu NEFrontier Pakistan.jpg|पस्सु के पास
Image:Baltistan.jpg|सिन्धु नदी के साथ


File:Karakoram Highway 1.jpg|राजमार्ग पर चलाना
Image:Landslide 2.jpg|भूस्खलन से अक्सर ट्रैफ़िक कई घंटो रुका रहता है
File:Karakorum Highway.JPG|चीन में काराकोरम राजमार्ग
File:Truck on the kkh.jpg|गिलगित बलतिस्तान में काराकोरम राजमार्ग


## वैकल्पिक सड़क (शिंजियांग -जीबी- आज़ाद कश्मीर सड़क)
प्रस्तावित झिंजियांग-जीबी-पाक अधिकृत कश्मीर सड़क को शिंजियांग में यरकांत काउंटी से जोड़ा जाएगा, और लद्दाख से 126 किमी पश्चिम में मुस्ताग दर्रा के माध्यम से गिलगित-बल्तिस्तान में प्रवेश किया जाएगा, जो कि स्कर्दू शहर के पास काराकोरम राजमार्ग से प्रमुख आपूर्ति धमनी को पार करता है। वहां से, यह दक्षिण की ओर ऊंचाई वाले देवसई पठार से होकर अस्तोर घाटी तक जाएगा। आजाद कश्मीर क्षेत्र में नीलम घाटी को अस्तोर घाटी से जोड़ने के लिए पहाड़ों के माध्यम से एक सड़क सुरंग का निर्माण प्रस्तावित है।

## इन्हें भी देखिये
* रेशम मार्ग

## सन्दर्भ

श्रेणी:पाकिस्तान प्रशासित कश्मीर
श्रेणी:शिंजियांग
श्रेणी:पाकिस्तान के राजमार्ग
श्रेणी:चीन के राजमार्ग
एग्रीजेंटो

**एग्रीजेंटो (सिसिली** में Giurgenti) 59166 निवासियों की एक इतालवी शहर है Sicily में एग्रीजेंटो के प्रान्त की 1] राजधानी.
इसके इतिहास के दौरान चार नाम: Ἀκράγας यूनानियों के लिए पड़ा है, रोमनों Agrigentum, या Kerkent Gergent अरब के लिए Normans करने के लिए 1929, जब एक फासीवादी अवधि के दौरान इस्तेमाल किया गया था जब तक Girgenti, शहर के आधिकारिक नाम था un'italianizzazione नाम है कि रोमन साम्राज्य, एग्रीजेंटो दौरान शहर था। गेटे तो यह एक अपने दौरे में वर्णित है:
"मैं अपने पूरे जीवन में एक शानदार वसंत सुबह के रूप में कभी नहीं देखा सूर्योदय के समय ... खिड़की से हम एक में हरे भरे बगीचों और दाख की बारियां के प्राचीन शहर के बस के कुछ निशान अनुमान लगाया आसपास विस्तृत और कोमल ढलान देख अतीत के बड़े और अधिक आबादी वाले जिलों. इस हरे और फूलों की Concord मंदिर, कुछ के पूर्व उगता के दक्षिणी ढाल पर केवल जूनो के मंदिर के अवशेष, लेकिन नज़र से करता है अन्य मंदिरों के खंडहर देख नहीं है।.. समुद्र की ओर दक्षिण पर चलाता है। "Goethe

## इतिहास
एग्रीजेंटो क्षेत्र प्रागैतिहासिक काल से बसे हुए किया गया है, के रूप में कॉपर आयु और कांस्य आयु, वर्तमान शहर के पास पाया करने के लिए संबंधित सबूत द्वारा दिखाया गया है। Polis के जन्म Polis के विकास Gela से जुड़ा हुआ है, वास्तव में शहर 581 ई.पू. में स्थापित किया गया था Gela के कुछ निवासियों, रोड्स और क्रेते, नदी है कि इस क्षेत्र से bathes Ἀκράγας (Akragas) के नाम के द्वीपों में प्रारंभिक.

श्रेणी:इटली के नगर
राष्ट्रीय बागवानी मिशन

भारत सरकार द्वारा **राष्ट्रीय बागवानी मिशन** की शुरुआत वर्ष 2005-06 (दसवीं योजना) के दौरान केन्द्र प्रायोजित योजना के रूप में की गई थी। इस योजना का उद्देश्य भारत में बागवानी क्षेत्र का व्यापक वृद्घि करने के साथ-साथ बागवानी उत्पादन में वृद्घि करना है। 11 वीं योजना के दौरात भारत सरकार की सहायता का अंश 85 प्रतिशत तथा राज्य सरकारों का अंशदान 15 प्रतिशत होगा।

## बाहरी कड़ियाँ
* राष्ट्रीय बागवानी मिशन''' का जालघर (अंग्रेजी में)
* राष्ट्रीय बागवानी बोर्ड

श्रेणी:उद्यानिकी
श्रेणी:भारत सरकार
हुन्ज़ा घाटी

thumb|हुन्ज़ा में बलतित क़िला

**हुन्ज़ा घाटी** पाक-अधिकृत कश्मीर के गिलगित-बलतिस्तान क्षेत्र के हुन्ज़ा-नगर ज़िले मे स्थित एक घाटी है। यह गिलगित से उत्तर में नगर वादी के समीप रेशम मार्ग पर स्थित है। इसमें कई छोटी छोटी बस्तीयों का जमावड़ा है। सब से बड़ी बस्ती करीमाबाद है, हालांकि इसका मूल नाम "बलतित" था। घाटी से राकापोशी का नज़ारा बहुत सुंदर है। यहाँ के मुख्य व्यवसाय पाकिस्तानी सेना और पर्यटन से सम्बन्धित है। वादी से हुन्ज़ा नदी गुज़रती है। स्थानीय लोग बुरुशस्की बोलते है। बलतित क़िला देखने की जगह है।

## हुन्ज़ा के लोग
यहाँ के लोग विश्व में अपनी सुन्दरता के लिए प्रसिद्ध हैं। यह भी कहा जाता है कि यहाँ के लोग लम्बी आयु जीते हैं। इसके अतिरिक्त उनका स्वास्थ्य भी अच्छा रहता है। स्त्रियाँ साठ साल की आयु में भी माँ बन सकती हैं। अच्छे स्वास्थ्य और लम्बी आयु का कारण यह बताया गया है कि लोग हर दिन कम से कम ४ किलोमीटर पैदल चलते हैं। मधु, बादाम, अखरोट, आदि प्राकृतिक वरदान समझी जाने वाली चीज़ें यहाँ के लोग अधिक मात्रा में खाते हैं, जिससे उनके शरीर को प्राकृतिक शक्ति मिलती है तथा यह लोग अधिकांश रूप से रोग-मुक्त रहते हैं।  

श्रेणी:गिलगित-बल्तिस्तान की घाटियाँ
बेंजेल्डिहाइड

right|thumb|150px|बेंजेल्डिहाइड
**बेंज़ैल्डिहाइड** (Benzaldehyde) को 'बेंज़ीन कारबोनल' (Benzene carbonal) तथा 'कड़वा बादाम का तेल' (Oil of bitter almonds) भी कहते हैं। इसका सूत्र (C6H6. CHO) है। यह कड़वे बादाम में स्थित ग्लूकोसाइड, ऐमिग्डालिन (Amygdalin), में विद्यमान रहता है और इसके जलीय विश्लेषण द्वारा ग्लूकोज़ तथा हाइड्रोसायनिक अम्ल के साथ प्राप्त किया जा सकता था। 

## गुण
यह एक रंगहीन द्रव है, जिसकी गंध कड़वे बादाम से मिलती जुलती है। यह पानी में बहुत कम घुलता है, परंतु ऐल्कोहॉल और ईथर में सहज विलेय है। यह पानी की भाप के साथ वाष्पशील है। दीर्घ काल तक बोतलों में रखे रहने पर, यह बहुधा हवा से ऑक्सीकृत हो जाने से ब्रेज़ोइक अम्ल में परिणत हो जाता है। इसका क्वथनांक 179डिग्रीसें. है। बेंजैल्डिहाइड की रासायनिक क्रियाशीलता असाधारण है। इसी कारण इसका कार्बनिक उद्योगों में विशेष महत्वपूर्ण स्थान है। 

बेंज़ैल्डिहाइड शिफ-अभिकर्मक के साथ गुलाबी या लाल रंग देता है। यह अमोनियामय रजत नाइट्रेट के अवकरण से चाँदी मुक्त करता है। इसका स्वत: ऑक्सीकरण (auto-oxidation) हवा से सहज ही हो जाता है और इस अभिक्रिया में परबेनज़ोइक अम्ल मध्यस्थ का कार्य करता है।

दूसरे ऐल्डिहाइडों के समान यह सोडियम बाइसल्फाइड तथा पोटैशियम सायनाइड के साथ योगशील यौगिक और हाइड्रॉक्सिल ऐमिन तथा फेनिल हाइड्रेज़िन के साथ संघनन यौगिक बनाता है। तनु क्षरीय विलयन के साथ कैनिज़ारो अभिक्रिया (Cannizaro reaction) से यह बेंज़ोइक अम्ल तथा बेंज़ाइल ऐल्कोहॉल में परिणत होता है। रासायनिक संश्लेषण में इसकी क्लेसेन (Claisen), पर्किन (Perkin) बेंज़ोइन कंडेसेशन आदि अभिक्रियाएँ और फिनोल (phenols) तथा तृतीय ऐमिनों (tertiary amines) से संघनन विशेष महत्व रखता है। इसके द्वारा अनेकानेक रंजक ओषधियाँ और रासायनिक मध्यस्थ पदार्थों का निर्माण किया जाता है। बेंज़ैल्डिहाइड का प्रयोग कुछ मात्रा में वासक (flavourging) और सुगंधित पदार्थों के निर्माण में भी किया जाता है।

## निर्माण
इसके निर्माण की अनेक विधियाँ हैं, जिनमें निम्नलिखित प्रमुख हैं : 

(1) लोहचूर्ण उत्प्रेरक की उपस्थित में 100 डिग्रीसें. ताप पर बेंज़ाइल क्लोराइड के जलीय विश्लेषण द्वारा; 

(2) ताम्र या सीस नाइट्रेट के जलीय विलयन के साथ कार्बन डाइऑक्साइड के प्रवाह में बेंज़ाइल क्लोराइड के क्वथन से; 

(3) वाष्प या द्रव अवस्था में टालूईन के ऑक्सीकरण से, जो नाइट्रोज़न से तनूकृत हवा द्वारा 500 डिग्रीसें. ताप पर मैंगनीज, मोलिब्डेनम तथा ज़रकोनियम ऑक्साइड के उत्प्रेरक से साध्य है; 

(4) मैंगनीज़ डाइऑक्सइड और 65% सल्फ्यूरिक अम्ल द्वारा 40रूसें. पर टालूईन के द्रव अवस्था में ऑक्सीकरण द्वारा तथा 

(5) उच्च दबाव पर (90 वायुमंडलीय दाब पर) ऐल्युमिनियम क्लोराइड उत्प्रेरित कार्बन मोनोक्साइड, बेंज़ीन और हाइड्रोक्लोरिक अम्ल की अभिक्रिया द्वारा। इन विधियों में विधि चार और पाँच विशेष महत्व की हैं।

## बाहरी कड़ियाँ
* Benzaldehyde description at ChemicalLand21.com 

श्रेणी:एरोमैटिक यौगिक
सरलता से उपलब्ध रसायनों की सूची

नीचे दी गयी सूची में नवसिखुआ रसायनज्ञों (amateur chemists.) के लिये 'लगभग शुद्ध' रसायनों के सरल स्रोत बताये गये हैं। इनमें प्रमुख हैं-

* धातुओं के आक्साइड और कार्बोनेट --> बर्तन आपूर्तिकर्ताओं से
* कार्बनिक अम्ल --> घरेलू शराब निर्माताओं से
* विलायक एवं अम्ल --> हार्डवेयर भण्डारों से
* Photographic chemicals (such as silver nitrate) from specialist photography suppliers.
* Single chemical fertilizers (such as potassium nitrate) from agricultural suppliers.
* Chlorinating agents (such as calcium hypochlorite) from swimming pool suppliers.
* Mordants (such as potassium dichromate) from art and craft suppliers.

## रसायनों की सूची (Reagent index)
### A

### B-C

### D-G

### H-K

### L-N

### O-P

### S

### T-Z

## बाहरी कड़ियाँ
* https://web.archive.org/web/20101127181359/http://sas.org/tcs/weeklyIssues_2006/2006-06-16/feature2/index.html

## सन्दर्भ


श्रेणी:सरलता से उपलब्ध रसायन
श्रेणी:सूचियाँ
आनन्द मार्ग

**आनन्द मार्ग** (शाब्दिक अर्थ : "आनन्द का मार्ग") भारत की एक सामाजिक एवं आध्यात्मिक पन्थ है। इसका आरम्भ सन् १९५५ में बिहार के जमालपुर में श्री प्रभात रंजन सरकार (१९२१ - १९९०) द्वारा की गयी थी। आनन्द मार्ग का पूरा नाम  **आनन्द मार्ग प्रचारक संघ** है । 

शुरु में इस संगठन का मूल उद्देश्य यह प्रभात रंजन सरकार द्वारा प्रस्तावित दर्शन और जीवन शैली, सामाजिक-आध्यात्मिक संगठन और आंदोलन, जिसे व्यक्तिगत विकास, सामाजिक सेवा और समाज के आसपास के परिवर्तन रूप में वर्णित किया गया है। आनंदमार्गियों के अनुसार पश्चिम बंगाल में उनके आंदोलन को कुचलने के लिए वामपंथियों ने आनंदमार्गियों को कई तरह से प्रताड़ित किया ।

तंत्र और योग पर आधारित इस संगठन का उद्देश्य- आत्मोद्धार, मानवता की सेवा और जीव मात्र की शारीरिक, मानसिक और आध्यात्मिक आवश्यकताओं की पूर्ति करना है। आनंदमार्ग के दुनिया भर में चिंतन केंद्र हैं जहाँ तंत्र, योग और ध्यान सिखाया जाता है। इस एकेश्वरवादी संगठन का मूल मंत्र है 'बाबा नाम केवलम्’ है। यह आनंदमूर्ति द्वारा दिया गया एक सार्वभौमिक कीर्तन मंत्र है।

आज आनंद मार्ग 180 से भी ज्यादा देशों में अपना सेवा मूलक कार्य एवं आध्यात्मिक साधना के बल पर मान्यता प्राप्त कर चुका है।

25 जून 1975 को जब भारत में आपातकाल की घोषणा हुई, तो सिर्फ देश में उस वक्त की विपक्षी नेता ही निशाने पर नहीं थे, बल्कि कई सामाजिक और धार्मिंक संगठनों से जुड़े नेता और उनके समर्थक और प्रशंसकों पर भी गाज गिरी। यही कारण है कि हर वर्ष आनंदमार्गी 25 जून को काला दिवस के रूप में मनाते हैं।

; आनन्द वाणी 
: ''मनुष्य का सुदृढ़ संकल्प ही उसे महान बना देता है। सुदृढ़ संकल्प के कारण एक अति साधारण मनुष्य भी असाधारण व्यक्तित्व प्राप्त करता है। इसलिए लक्ष्य तक पहुंचने के लिए यदि तुम्हारा वज्र कठोर संकल्प हो तो तुम भी महान हो सकते हो याद रखो इस वज्र कठोर संकल्प के बिना जीवन में कुछ भी महत्त्व नहीं किया जा सकता है।

## प्रभात रंजन सरकार
प्रभात रंजन सरकार (श्री आनंदमूर्ति) का जन्म 1921 में बैसाखी पूर्णिमा के दिन बिहार के जमालपुर में एक साधारण परिवार में हुआ था। परिवार का दायित्व निभाते हुए वे सामाजिक समस्याओं के कारण का विश्लेषण, उनके निदान ढूंढ़ने तथा लोगों को योग साधना आदि की शिक्षा देने में अपना समय देने लगे। उन्होंने ऐसे समाज की स्थापना का संकल्प लिया, जिसमें हर व्यक्ति को अपना सर्वांगीण विकास करते हुए अपने मानवीय मूल्य को ऊपर उठने का सुयोग प्राप्त हो। हर एक मनुष्य देव शिशु है, इस तत्व को मन में रखकर समाज की हर कर्म पद्धति पर विचार करना उचित होगा। अपराध संहिता या दंड संहिता के विषय में उन्होंने कहा कि मनुष्य को दंड नहीं, बल्कि उनका संशोधन करना होगा।

1939 में कोलकाता के विद्यासागर कॉलेज में प्रवेश लेने के लिए सरकार ने कोलकाता के लिए जमालपुर छोड़ दिया। अपने पिता की मृत्यु के बाद अपने परिवार की देखभाल करने के लिए सरकार को अपनी पढ़ाई बीच में ही छोड़नी पड़ी और 1944 से 1950 तक प्रभात रंजन सरकार ने जमालपुर, बिहार में भारतीय रेलवे मुख्यालय में एक एकाउंटेंट के रूप में काम किया। यहीं पर उन्होंने अपने कुछ चुनिंदा साथियों को प्राचीन तंत्र साधना की तकनीक सिखाई और धीरे-धीरे उनके द्वारा सिखाई जाने वाली आध्यात्मिक पद्धतियों के माध्यम से अधिक से अधिक लोगों उनसे जुड़ते चले गए।

## बाहरी कड़ियाँ
* Ananda Marga Pracaraka Samgha official website
* AMGK website

## सन्दर्भ

श्रेणी:सम्प्रदाय
कोयल (पक्षी)

right|thumb|300px|पौढ़ मादा एशियाई कोयल
**कोयल** या **कोकिल** 'कुक्कू कुल' का पक्षी है, जिसका वैज्ञानिक नाम 'यूडाइनेमिस स्कोलोपेकस' है। नर कोयल नीलापन लिए काला होता है, तो मादा तीतर की तरह धब्बेदार चितकबरी होती है। नर कोयल ही गाता है। उसकी आंखें लाल व पंख पीछे की ओर लंबे होते हैं। नीड़ परजीविता इस कुल के पक्षियों की विशेष नेमत है यानि ये अपना घोसला नहीं बनाती। ये दूसरे पक्षियों विशेषकर कौओं के घोंसले के अंडों को गिरा कर अपना अंडा उसमें रख देती है।

## इन्हें भी देखें
* एशियाई कोयल

## बाहरी कड़ियाँ
* कोयल गाती नहीं...गाता है (दैनिक भास्कर)
* कोयल की कुहू-कुहू !  (वेबदुनिया)
* Cuckoo sounds from the Neotropics on xeno-canto.org
* Cuckoo videos on the Internet Bird Collection

श्रेणी:पक्षी
नीलम्बो (कमल)

right|thumb|300px|नीलम्बो नुसीफेरा
**नीलम्बो** (Nelumbo) जलीय पादपों का एक 'जीनस' है जिनमें 'वाटर-लिली' जैसे बड़े फूल लगते हैं। इस जेनस में दो प्रजातियाँ हैं जिनमें से पहली, अधिक प्रसिद्ध 'पवित्र कमल' (N. nucifera) - जो भारत, वियतनाम, मिश्र आदि का राष्ट्रीय पुष्प है।
सोफिया

**सोफ़िया** () बुल्गारिया की राजधानी है। सोफ़या घाटी में स्थित, यह देश का सबसे बड़ा शहर और यूरोपीय संघ का 12वां सबसे बड़ा शहर है।
## सन्दर्भ

## बाहरी कड़ियाँ

* City of Sofia
* Sofia public transport Official Site
* Sofia City Council 
* Old pictures from Sofia and blog Old Sofia 
* Sofia in old pictures and postcards
* 
* 
* 
* Virtual panoramas from Sofia
* Gallery of Sofia by Night
* Image Gallery from Sofia
* Bulgaria - video presentation from Bulgaria Tourism Authority
* Video Photo Gallery of Sofia, Bulgaria (video)
* Archival images of Sofia
* Sofia live webcam - the Russian monument
* "Sofia"— pictures from Sofia

श्रेणी:बुल्गारिया के शहर

श्रेणी:यूरोप में राजधानियाँ
क्लोरीन के समस्थानिक

thumb|BBPS|350px| क्लोरीन, तत्वों की आवर्त सारणी में 17 तत्व के लिए इलेक्ट्रॉन खोल आरेख।

**[[क्लोरीन]]** (**Cl**) के समस्थानिक भार संख्या ३२ g.mol−1 से ४० g mol−1 तक होते हैं। स्थिर समस्थानिकों 35Cl (75.77%) एवं 37Cl (24.23%) की दो सारणियां होती हैं, जिन्हें ३:१ के अनुपात में पाया जाता हाई। इनके कारण क्लोरीन परमाणु का थोक भार ३५.५ होता है  मानक परमाणु भार: ३५.४५३(२) ए.एम.यू.

## सारणी

श्रेणी:क्लोरीन
*
क्लोरीन
आकस्मिकवाद

**आकस्मिकवाद** (accidentalism) दार्शनिक मत ; घटनाओं के अकारण घटित होने का सिद्धांत। यूनान के महान दार्शनिक प्लेटो ने इसका प्रतिपादन किया। सीमाविशेष तक अरस्तू भी इसके समर्थक थे। संसार की गतिविधि के संचालन में अनेक आकस्मिक संयोगों का विशेष महत्त्व है। अत: इत मत को आकस्मिकवाद कहा गया। पाश्चात्य देशों में वैज्ञानिक विवेचन का प्राधान्य होने पर इस विचारधारा की मान्यता नहीं रही। उत्तरकालीन यूनानी दार्शनिकों ने भी "विधि" और "कारण" को प्रधानता देकर आकस्मिकवाद के सिद्धांत को अस्वीकार किया।

बौद्ध धर्म के व्यापक प्रसार के पूर्व भारत में आकस्मिकवाद की दार्शनिक मान्यता "यदृच्छावाद" के रूप में थी। ब्रह्मांड की संरचना और संचालन "आकस्मिकता" तथा "अकारणत्व" को कारण माना गया। सांख्य दर्शन में सूक्ष्म, अज्ञात और आकस्मिक तत्त्व को कार्य का प्रेरक बताया गया। भारतीय दर्शन में "आकस्मिकता" की "स्वेच्छा" तथा "अनवरतता" के रूप में भी मान्यता रही है।

"आकस्मिकवाद" स्पष्टत: मानता है कि सृष्टि की सभी घटनाएँ तथा समस्त कार्य अकारण और संयोगवश संपन्न हो रहे हैं। इस मत के आलोचकों का कथन है कि "कारण" का सूक्ष्म स्वरूप ज्ञात न होने पर उसे भ्रमवश "आकस्मिक" और "संयोगबद्ध" कहना युक्तिसंगत नहीं है। अपने ज्ञान, कल्पना और साधनों के सीमित और असमर्थ होने के कारण ही हमें कार्य, घटना अथवा रचना के "कारण" का बोध नहीं हो पाता और इस स्थिति को "आकस्मिक" कह दिया जाता है। संप्रति "आकस्मिकवाद" वैज्ञानिक चिंतनविधि के कारण मान्य नहीं है।

नीतिशास्त्रीय चिंतन में "आकस्मिकवाद" इस तथ्य का प्रतिपादन करता है कि मानसिक परिवर्तन आकस्मिक और अकारण भी होते हैं, तथा पूर्वनिश्चित कारणों एवं प्रेरक तत्वों के अभाव में भी स्वेच्छया संचालित मानसिक व्यापार स्वत: गतिशील रहते हैं; चित्रकला में "आकस्मिकवाद" प्रकाश के आकस्मिक प्रभावों के विवेचन से संबंधित हैं।

श्रेणी:दर्शन
आइसलैंडिक लिपि

आइसलैंडिक भाषा जिस लिपि में लिखी जाती है, उसे ही **आइसलैंडिक लिपि** कहा जाता है। यह वास्तव में लैटिन लिपि ही है जिसमें कुछ वर्ण बदलकर इस लिपि का निर्माण किया गया है।

आइसलैण्डिक लिपि में निम्नलिखित 32 वर्ण है-

;Deleted letter

*a*, *á*, *e*, *é*, *i*, *í*, *o*, *ó*, *u*, *ú*, *y*, *ý*, *æ* और *ö* स्वर माने जाते हैं और शेष व्यंजन .

## सन्दर्भ

लिपि, आइसलैंडिक
हेडर फ़ाइल

**हेडर फ़ाइल** सी तथा सी++ जैसे प्रोग्रामिंग भाषाओं में प्रयुक्त एक फ़ाइल है जो बहुफाइली प्रोग्रामों को कंपाइल करने में उपयोगी होता है। सी के मानक फलन भी इन्हीं हेडर फाइलों के द्वारा मुख्य प्रोग्रामों में सम्मिलित किए जा ते है। इसके अलावा प्रयोक्ता अपनी सुविधानुसार और हेडर फ़ाइल भी बना सकते हैं। कई अन्य कंपाइलीकृत प्रोग्रामिंग भाषाओं - जैसे जावा या सी - में इसका चलन नहीं है और वे इस तरह के प्रोग्रामों में नेम स्पेस प्रणाली का उपयोग करते हैं।

श्रेणी:प्रोग्रामिंग
कराटे

(, ) यूक्यू द्वीप समूह में विकसित एक युद्धकला है जो अब ओकिनावा, जापान में है। इसका विकास देशी युद्ध पद्धति से हुआ था जिसे चीनी केम्पो कहते हैंओकिनवान कराटे का इतिहास कराटे एक प्रहार कला है जिसमें मुक्केबाजी, पाद प्रहार और घुटना प्रहार और मुक्त-हस्त प्रौद्योगिकी जैसे नाइफ-हैंड्स (कराटे चोप) के रूप में इस्तेमाल किया जाता है। कुछ शैलियो में ग्रेपलिंग, लॉक्स, अटकाव, थ्रो और महत्वपूर्ण बिंदुओं पर प्रहार करना सिखाया जाता है अध्याय 9 में मोटोबु-यू और बुजेइकन, दो टी शैली के साथ ग्रेपलिंग और महत्वपूर्ण बिंदुओं में प्रहार तकनीक को बताया गया है। पृष्ठ 165, सेइटोकु हिगा: "एक प्रहार को निष्प्रभाव करने के लिए महत्वपूर्ण बिंदुओं पर दबाव, कलाई पर पकड़, ग्रेपलिंग, प्रहार और पाद प्रहार का प्रयोग एक सौम्य तरीका है।" एक कराटे अभ्यस्त कर्मी को  कहा जाता है।

19 वीं शताब्दी में जापान द्वारा यूक्यु साम्राज्य को मिलाने से पहले यहां कराटे को विकसित किया गया था। जापानी और यूक्यूवांश के बीच सांस्कृतिक आदान-प्रदान के समय के दौरान 20वीं शताब्दी की प्रारम्भ में इसे जापान की मुख्य भूमि में शामिल किया गया था। 1922 में जापान के शिक्षा मंत्रालय ने गिचिन फुनाकोशी को कराटे के प्रदर्शन के लिए टोक्यो आमंत्रित किया था। 1924 में केइयो विश्वविद्यालय ने पहला विश्वविद्यालय कराटे क्लब की स्थापना की और 1932 तक प्रमुख जापानी विश्वविद्यालयों में कराटे क्लब खुल चुके थे।
जापानी सैन्यवाद के इस बढ़ते युग में,



## मिश्रित मार्शल आर्ट

कराटे का अभ्यास कुछ मिश्रित मार्शल आर्ट लड़ाकुओं द्वारा किया गया।

## इन्हें भी देखें

* कराटे शैलियों की तुलना
* जापानी मार्शल आर्ट
* अमेरिकी कराटे
* कराटे मुद्रा
* कराटे काटा
* ओकिनावन मार्शल आर्ट
* मार्शल आर्ट की सूची
* कराटे चोप
* काराटेगी
* पूर्ण संपर्क कराटे

## सन्दर्भ

## बाहरी कड़ियाँ
* Karate in the Okinawa Prefecture
* Extensive explanation of Rank and Grade in Karate
* WKF Karate Records
* Japanese Karate Masters Association of North America
* World Sports Karate Federation

श्रेणी:लड़ाई खेल
श्रेणी:डु
श्रेणी:गेंदाई बुदो
श्रेणी:जापानी मार्शल आर्ट
श्रेणी:कराटे
श्रेणी:वर्गीकरण द्वारा मार्शल आर्ट
श्रेणी:ओकिनवान मार्शल आर्ट
श्रेणी:जापान में खेल
श्रेणी:मार्शल आर्ट
लालजी सिंह

thumb|right|लालजी सिंह
**तस्वीर में दिख रहे भारत में डीएनए फिंगरप्रिंट के जनक पद्मश्री सम्मानित डॉ. लाल जी सिंह हैं।**

## जीवन परिचय
उत्तर प्रदेश में जौनपुर जिले के सदर तहसील एवं सिकरारा थाना क्षेत्र के कलवारी गांव के निवासी स्व॰ ठाकुर सूर्य नारायण सिंह के पुत्र के रूप में पांच जुलाई 1947 को डॉ॰ लालजी सिंह का जन्म हुआ था। इण्टरमीडियेट तक शिक्षा जिले में लेने के बाद उच्च शिक्षा के लिये 1962 में श्री सिंह बीएचयू गये जहां पर उन्होंने बीएससी एमएससी व पीएचडी की उपाधि प्राप्त की। वर्ष 1971 में पीएचडी की उपाधि प्राप्त करने के बाद वे कोलकाता गये जहां पर साइंस में 1974 तक एक फोलोशिप के तहत रिसर्च किया। इसके बाद वे छह माह की फोलोशिप पर यू॰के॰ गये और तीन माह की बढोत्तरी लेकर नौ माह बाद वापस भारत आये। जून 1987 में सीसीएमबी हैदराबाद में वैज्ञानिक पद पर कार्य करने लगे और 1998 से 2009 तक वहां का निदेशक

## बाहरी कड़ियाँ
* बीएचयू के नए कुलपति बने प्रो॰ लालजी सिंह 

श्रेणी:1947 में जन्मे लोग
श्रेणी:भारतीय वैज्ञानिक
श्रेणी:२०१७ में निधन
श्रेणी:उत्तर प्रदेश के लोग
चॉपसुई

200px|thumb|चॉपसुई
चॉपसुई एक कोरियाली व्यंजन है। यह आलू, स्टार्च समर्थक पतली डंडे में चेहरा और तिल से बना मांस और गाजर पालक, मशरूम, प्याज और विभिन्न वनस्पति और यकृत के साथ भुना हुआ होता है। यिसे कोरिया खाद्य कहते हैं। अक्सर हलचल तिल और शीर्ष पर छिड़का गार्निश.

यह एक मुख्य पकवान के रूप में आदेश दिया जा सकता चॉपसुई काटना, कोरिया में मुख्य रूप से बर्तन पकवान अमीर खा ली की तरह. इसके अलावा, अगर तुम चावल का एक कटोरा और चावल की तरह खाने के चॉपसुई काटना कहा जाता है।

## व्यंजन विधि

सामग्री (4 सर्विंग्स 1). "मुख्य संघटक: मांस 100g, लकड़ी कान चेहरा 5, गाजर 1 / 2, प्याज 2 1 /, अंडे 1, एफ (पौधों]) लहरें 2 1 / जड़ें, तेल 3 tablespoons, तिल का तेल 1 बड़ा चमचा, चीनी 1 बड़ा चमचा, लहसुन 3 पृष्ठों, तिल, नमक, सोया
सामग्री * 2 ". मांस सॉस - एफ पौधों लहरें 2 1 / जड़ें, लहसुन 2 पृष्ठों, सोया 1 बड़ा चमचा, चीनी 1 / 2] बड़ा चमचा तिल, तिल

श्रेणी:व्यंजन
झाझंगसिर

thumb|right|400px|자장면
**झाझंगसिर** के साथ वनस्पति और मछली, सम्मिलित तेल है chunjang भुना हुआ मसाले डाल गेहूँ करने के लिए और नूडल्स द्वारा बनाई आटा वृद्धि.

झाझंगसिर से कोरिया की गणतंत्र क्योंकि यह आम तौर पर 5,000 से कम है oesikyong अन्य आहार से सस्ता जीता है और उन्हें लगभग देश-खा सकते हैं सुविधा में कहीं भी वितरित सरल कारण है कि कई लोगों के खाना खाने का आनंद लें.

कोरिया के बीच में सबसे महंगा खाना है हिचकिचाहट के बिना खाया.

## सामग्री
* नूडल : मोटी नूडल्स नूडल्स गेहूं से बना है कि प्रयोग कर रहे हैं।
* स्पाइस : chunjang काले चटनी बीफ या पोर्क के साथ, समुद्री भोजन, प्याज और डाल दिया।

## इन्हें भी देखें
* नूडल्ज़

श्रेणी:भोजन
ऑक्सफ़ोर्ड

** ऑक्स्फ़ोर्ड ** (), इंग्लैंड के ऑक्सफोर्डशायर का मुख्य नगर है। यहाँ विश्वविख्यात आक्सफोर्ड विश्वविद्यालय है, जो यहां का प्राचीनतम अंग्रेज़ी का विश्वविद्यालय है। यह लंदन से पश्चिमोत्तर पश्चिम दिशा में रेल और संड़क मार्गों से क्रमशः ६३ मील और ५१ मील की दूरी पर, टेम्स नदी और उसकी सहायक चारवेल नदी के बीच के कंकरीले मैदान में स्थित है। टेम्स नदी के किनारे का  क्षेत्र *द आइसिस* कहलाता है। क्षेत्रफल ८७.८५ वर्ग कि॰मी॰ है। नगर की विशेषता मध्यकालीन विश्वविद्यालय से है। यहां की जनसंख्या १,६५,००० के अंदर है जिसमें १,५१,००० लोग जिले की सीमा के भीतर ही रहते हैं।

पूर्वकाल में यह नगर एक दीवार से घिरा था। इस दीवार के अवशेष न्यू कालेज के उद्यान में आज भी विद्यमान हैं। यहाँ का बोडलियन पुस्तकालय भवन देखने योग्य है। रैडक्लिफ कैमरा, क्लैरेंडन भवन और ४००० की दर्शक दीर्घा वाला शैलडोनियन व्याख्यान भवन, अन्य महत्वपूर्ण भवन हैं। इस नगर के अनेक विद्यालय भवनों में क्राइस्ट चर्च, मर्टन कालेज, न्यू कालेज, आल सोल्स-कालेज और सेंट जोंस उल्लेखनीय हैं।

ऑक्सफोर्ड नगर में उद्योग धंधे अधिक महत्वूपर्ण नहीं हैं। शराब, बिजली का सामान, दस्ताने, कागज और साइकिल उद्योग उल्लेखनीय हैं। इनके अतिरिक्त विश्वविद्यालय से संबंधित उद्योगों में ऑक्सफोर्ड विश्वविद्यालय प्रेस महत्वपूर्ण है।

## जलवायु
ऑक्स्फ़ोर्ड शहर में तटवर्ती समशीतोष्ण जलवायु ("Cfb" कोप्पेन वर्गीकरण द्वारा) रहता है। वर्षा यहां वर्ष पर्यन्त समान रूप से होती है और अंध महासागर से आने वाली वायु से प्रभावित होती है। शहर का न्यूनतम अंकित तापमान −16.6 °से. (2.1 °फ़ै.), जनवरी १९८२ में था। नगर में अंकित सर्वाधिक तापमान  अगस्त २००३ में यूरोपियाई ग्रीष्म-लहर के दौरान हुआ था। रैडक्लिफ मेट्रो स्टेशन से प्राप्त आंकड़ों के अनुसार सारणी दी गयी है। यहां से ही ब्रिटेन के सबसे लंबे तापमान और वर्षा के कीर्तिमान अंकित हुए हैं। ये जनवरी १८१५ से लगातार चले आ रहे हैं। शहर के जलवायु की सारणीगत रिपोर्ट यहां देखें।

ऑक्स्फ़ोर्ड शहर  या  पर स्थित है। ये निर्देशांक कारफ़ैक्स टावर के हैं, जिसे प्रायः नगर का केन्द्र माना जाता है। 

## नगर के दृश्य

चित्र:Oxford City Birdseye.jpg|
File:Radcliffe_Camera,_Oxford_-_Oct_2006.jpg
File:Keble_College_2009_LL.jpg
File:University_College_Oxford.jpg
File:Natural_History_Museum_and_Pitt_River_Museum.jpg
File:Oxford_Malmaison_Hotel.jpg


## जलवायु सारणी

## सन्दर्भ

## बाहरी कड़ियाँ
* 
* ऑक्स्फ़ोर्ड - ब्रिटैनिका विश्वकोष के ''एकादशवें संस्करण'' में लेख
* ऑक्स्फ़ोर्ड सिटी काउन्सिल आधिकारिक जालस्थल
* 
* ऑक्स्फ़ोर्ड का ऑनलाइन वर्चुअल भ्रमण


श्रेणी:दक्षिण पूर्वी इंग्लैंड के शहर
श्रेणी:इंग्लैंड के शहर
श्रेणी:८वीं शताब्दी में बसे शहर
श्रेणी:ऑक्स्फोर्ड में पर्यटन
श्रेणी:यूनाइटेड किंगडम के शहर
श्रेणी:हिन्दी विकि डीवीडी परियोजना
कुमाऊँनी लोग

**कुमाऊँनी लोग**, भारतवर्ष के उत्तराखण्ड राज्य के अन्तर्गत कुमांऊॅं क्षेत्र के लोगों को कहते हैं। इनमें वे सभी लोग सम्मिलित हैं जो कुमाऊँनी भाषा या इससे सम्बन्धित उपभाषाएँ बोलते हैं। कुमांऊँनी लोग उत्तराखण्ड प्रदेश के अल्मोड़ा, उधमसिंहनगर, चम्पावत, नैनीताल, पिथौरागढ़ और बागेश्वर जिलों के निवासी हैं।

भारत की सशस्त्र सेनाएँ और केन्द्रीय पुलिस संगठन, कुमाऊँ के लोगों के लिए रोजगार का प्रमुख स्रोत रहे हैं। भारत की सीमाओं की रक्षा करने में कुमाऊँ रेजीमेंट की उन्नीस वाहिनियाँ कुमाऊँ के लोगों का स्पष्ट प्रतिनिधित्व करतीं हैं।

## वैज्ञानिक व भूगोलवेत्ता
* नैन सिंह रावत
* खड़गसिंह बल्दिया
* कृष्णसिंह रावत
* पूरनचन्द्र जोशी
*डॉ शैलेश उप्रेती

## स्वतंत्रता सेनानी
* बिशनीदेवी शाह (बागेश्वर) 
* बद्रीदत्त पॉडे (अल्मोड़ा)
* बुद्धीसिंह (महाकालेश्वर, चौखुटिया, अल्मोड़ा)
* चन्द्रसिंह पठानी
* दानसिंह कनौंणियॉ बिष्ट (काला चौना, अल्मोड़ा) 
* देवेन्द्र सनवाल
* ईश्वरीदत्त फुलोरिया (आदीग्राम फुलोरिया, मॉंसी, अल्मोड़ा)
* इन्द्रसिंह नयाल
* गोविन्द बल्लभ पंत (अल्मोड़ा) 
* ज्ञानसिंह बिष्ट (गॉव खेडूडी, अल्मोड़ा)
* हर्षदेव ओली (लोहाघाट, चम्पावत)
* खीमसिंह (अल्मोड़ा)

* मदन मोहन उपाध्याय
* पदमसिंह डसीला
* पदमसिंह कनौंणियॉ बिष्ट (काला चौना, अल्मोड़ा)
* रामसिंह धोनी
* शेरसिंह कार्की
* शेरसिंह हीत बिष्ट (अल्मोड़ा)
* टीकासिंह कन्याल
* विक्टर मोहन जोशी
*पंडित कृष्णा नन्द उप्रेती(पिथौरागढ़)
*स्वर्गीय हरक राम विरल गावं तल्ला

## राजनीतिज्ञ
* गोविन्द बल्लभ पंत
* नारायण दत्त तिवारी
* भगत सिंह कोश्यारी
* हरीश रावत

## सशस्त्र सेनाओं मे
* जनरल बी.सी. जोशी (पूर्व सेनाध्यक्ष)
* हरीश बिष्ट (पूर्व नौसेना उपाध्यक्ष)

## साहित्य प्रतिभाऐं
* सुमित्रा नंदन पंत 
* शिवानी
* मनोहर श्याम जोशी
* शैलेश मटियानी
* पंकज बिष्ट
* बटरोही (लक्ष्मणसिंह बिष्ट)
* हिमांशु जोशी
* प्रसून जोशी
*डॉ जयदत्त उप्रेती

## उद्योग जगत
* दानसिंह बिष्ट
* महेश बेलवाल
* रोशनसिंह बिष्ट

## खेल प्रतिभाऐं == rishab panth

* महेंद्र सिंह धोनी
* पुनीत बिष्ट
* एकता बिष्ट

## कला जगत की प्रतिभाऐं
* रणवीरसिंह बिष्ट

## फिल्म तथा संगीत जगत की प्रतिभाऐं
* अनुष्का शर्मा 
* उर्वशी रौतेला
*मोहन उप्रेती
* पल्लवी जोशी
*हेमंत पांडे*

## इन्हें भी देखें
* कुमांऊॅं
* कुमाऊँ रेजीमेंट
* कुमांऊँ की लोककला

## सन्दर्भ

श्रेणी:उत्तराखण्ड
श्रेणी:कुमाऊँ
श्रेणी:उत्तराखण्ड के लोग
श्रेणी:भारत के सजातीय समूह
प्रदिश विश्लेषण

**आतानक विश्लेषण** (टेंसर ऐनालिसिस) का मुख्य उद्देश्य ऐसे नियमों की रचना और अध्ययन है, जो साधारणतया सहचर (कोवैरिऐंट) रहते हैं, अर्थात् यदि हम नियामकों की एक संहति से दूसरी में जाएं तो ए नियम ज्यों के त्यों बने रहते हैं। इसीलिए अवकल ज्यामिति के लिए यह विषय महत्वपूर्ण है।

इस विषय के पुराने विचारकों में गाउस, रीमान और क्रिस्टॉफ़ेल के नाम उल्लेखनीय हैं। किंतु इस विषय को व्यवस्थित रूप रिची और लेवी चिविता ने दिया। इन्होंने इस विषय का नाम बदलकर निरपेक्ष चलन कलन (ऐब्सोल्यूट डिफ़रेशियल कैल्कुलस) कर दिया। इस विषय का प्रयोग अनुप्रयक्त गणित की बहुत सी शाखाओं में होता है। जैसे 3 डी वेक्टर मे और ज्यामिति मे होता है।

## बाहरी कड़ियाँ
* Introduction to Vectors and Tensors, Vol 1: Linear and Multilinear Algebra by Ray M. Bowen and C. C. Wang.
* Introduction to Vectors and Tensors, Vol 2: Vector and Tensor Analysis by Ray M. Bowen and C. C. Wang.
* An Introduction to Tensors for Students of Physics and Engineering, released by NASA
* A discussion of the various approaches to teaching tensors, and recommendations of textbooks
* A Quick Introduction to Tensor Analysis by R. A. Sharipov.
* Introduction to Tensors by Joakim Strandberg.

श्रेणी:गणित
श्रेणी:भौतिकी
आत्मरति

**आत्मरति** (नारसिसिजम अथवा नारसिजम), व्यक्ति का स्वयं के प्रति असामान्य कामात्मक प्रेमभाव। यूनानी मिथक "नारसिसस" के आधार पर उक्त मनोविकृति का नामकरण किया गया था। नारसिसस नदी के देवता सेफ़िसस तथा अप्सरा लीरिओप से उत्पन्न अति सुंदर बालक था। भविष्यवक्ता टीरेसियस ने घोषणा की थी कि नारिसिसस की उमर काफी लंबी होगी, बशर्ते वह अपना चेहरा न देखे। "एको" नामक अप्सरा अथवा "अमीनियस" के प्रेम को ठुकराने के कारण यूनानी देवता नारसिसस से अप्रसन्न हो गए। फलस्वरूप जलाशय के किनारे जाने पर उसने अपने चेहरे का प्रतिबिंब पानी में देख लिया और उसपर मोहित होकर प्राण त्याग दिए। मृत्युस्थल पर एक पुष्प उगा जिसे मरनेवाले के नाम पर "नारसिसस" (नरगिस) कहा जाने लगा।

उपर्युक्त मिथक के आधार पर फ्रायड ने "आत्मरति" नामक प्रत्यय अथवा कल्पनाधारण को प्रस्तुत करते हुए कहा : "जिस व्यक्ति के आकर्षण की वस्तु बाह्म जगत् में नहीं होती, वह अपने से प्रेम करने लगता है और ऐसा ही व्यक्ति आत्मप्रेमी कहलाता है।" तनाव से मुक्त होने के लिए बाहरी वस्तुओं के प्रति रुचि अथवा आकर्षण का होना आवश्यक है, यह मनोवैज्ञानिक सत्य है और जब व्यक्ति बाह्म वस्तुओं अथवा व्यक्तियों में रस नहीं ले पाता तो उसकी वृत्तियों का केंद्रीकरण स्वयं के प्रति हो जाता है। सामान्यत: ऐसा अंतर्मुखी व्यक्तियों के साथ होता है। संविभ्रम (पैरानोइया) और अकाल मनोभ्रशं (डिमेंशिया प्रीकॉक्स) के रोगी भी इसके शिकार होते हैं। प्रारंभिक आत्मरति में बालक के प्रेम और आकर्षण की वस्तु उसका अपना शरीर मात्र होता है। फ्रायड के मतानुसार यह मनोलैंगिक विकास (साइको-सैक्सुअल डेवलपमेंट) की प्रारंभिक अवस्था है।

## इन्हें भी देखें
*डनिंग-क्रूगर प्रभाव

## बाहरी कड़ियाँ
* A Field Guide To Narcissism, Carl Vogel - feature writer for Psychology Today magazine
* [Distinctions between Self-Esteem and Narcissism: Implications for Practice, [Lilian Katz|Lilian G. Katz]]
* The Impact of Narcissism on Leadership and Sustainability, Bruce Gregory Ph.D.
* Information for people who are, or have been in relationship with Narcissists.

श्रेणी:मनोविज्ञान
श्रेणी:मनोविकृति
श्री स्वमिनरयन मन्दिर, कराची

thumb
**[[स्वामीनारायण मंदिर]], [[कराची]]** (देवनागरी: श्री स्वमिनरयन मन्दिर, कराची, Nastaliq: ) एक हिंदू मंदिर कि नरनरायन देव स्वामीनारायण सम्प्रदाय की गदी के अंतर्गत आता है और केवल पाकिस्तान में स्वामीनारायण मंदिर है। मंदिर का आकार और हाते का बाग़ीचा के लिए उल्लेखनीय है, पर  कराची शहर में बन्दर
रोड पर.



Image:Karachi Gurdwara IMG 7778.JPG|Interior of Gurdwara in Swami Narain Mandir Complex, Karachi
Image:Karachi Gurdwara IMG 7779.JPG|Exterior of Gurdwara in Swami Narain Mandir Complex, Karachi
Image:Karachi Gurdwara IMG 7780.JPG|Exterior of Gurdwara in Swami Narain Mandir Complex, Karachi
Image:Karachi Temple Gurdwara IMG 7781.JPG|Exterior of Gurdwara in Swami Narain Mandir Complex, Karachi


श्रेणी:पाकिस्तान में हिन्दू मन्दिर‎
पोर्टल

**पोर्टल** (हिन्दी: प्रवेशद्वार) शब्द से कई लेख हैं-

* इंटरनेट पोर्टल
* विकिपीडीया:प्रवेशद्वार
* प्रवेशद्वार (वास्तु)
प्रशिक्षुता

**प्रशिक्षुता** या **इन्टर्नशिप** शब्द प्रायः नया व्यवसाय या नौकरी आरंभ करने वाले उन महाविद्यालयी छात्रों, विश्वविद्यालय के छात्रों या युवकों के लिये प्रयोग किया जाता है, जो इस क्षेत्र में नये उतरे होते हैं और प्रशिक्षण के साथ ही व्यवसाय आरंभ करते हैं। इन्हें हिन्दी में प्रशिक्षु भी कहा जाता है। **इंटर्न** एक अंग्रेज़ी शब्द है, जिसका शाब्दिक अर्थ है कैद।

इस क्रिया को **इंटर्नशिप** कहा जाता है। यह उनके लिये एक ऐसा अवसर होता है, जो उनके लिए आकर्षक व्यवसाय की राह को सुगम बनाता है। इस काल के दौरान उन्हें व्यावसायिक कार्यों का व्यावहारिक अनुभव मिलता है, जो वे अब तक मात्र अपनी पाठय़पुस्तकों में ही पढ़े हुए होते हैं। अधिकांश नियोक्ताओं का विचार होता है कि मात्र कॉलिजों में पढ़ायी गयी पाठय़पुस्तकों की सामग्री काम के लिए उस व्यावहारिक दक्षता को उत्पन्न करने में पूरी तरह सक्षम नहीं रहती, जो किसी प्रत्याशी के लिए कार्यस्थल पर आवश्यक होती है। उन्हें व्यवहारिक ज्ञान के साथ ही विषय की बारीकियों को समझने का अवसर भी मिलता है। इंटर्नशिप की अवधि में सीखी गई मूलभूत उनके भविष्य निर्माण में सहायक सिध्द होती हैं। इसी कारण से इंटर्नशिप व्यावसायिक क्षेत्र के नवागन्तुकों के लिये अत्यंत उपयोगी सिद्ध होती है। इस अवधि में इन्टर्न गणों को अपने समय का अधिक से अधिक भाग सीखने में लगाना चाहिये। इन्टर्नशिप की अवधि ६-१२ सप्ताह या ६ माह से एक वर्ष तक हो सकती है।

कॉलिजों में पढ़ायी गई पाठय़पुस्तकें और सत्र के गृहकार्य (टर्म एसाइनमेंट) छात्रों को वास्तविक कार्यस्थिति का अनुभव देने में अक्षम रहते हैं। इनकी कमी ही इन्टर्नशिप द्वारा पूरी की जाती है। किसी संगठन में इंटर्न के रूप में यह सीखने को मिलता है कि अन्य सहकर्मी किस तरह विभिन्न उत्पादों पर काम करते हैं। इस तरह कक्षा में सीखे गए सिद्धांतों को व्यवहार में लागू करने का अवसर मिलता है। व्यवसाय की राह में पहले चरण के रूप में इंटर्नशिप कार्यक्रम के तहत व्यावसायिक संबंध स्थापित करने में भी उन्हें काफी मदद मिलती है। व्यवसाय के बाद के वर्षो में यह बात काफी लाभदायक सिद्ध होती है। साथ ही अन्य साथी इन्टर्न भी साथ में अपने अनुभव बांटते हैं। इंटर्नशिप स्वयं की कार्य पद्धति, मजबूत और कमजोर पक्ष को क्षेत्र विशेष में पूर्णकालिक व्यवसाय निर्माण से पूर्व सीखने और समझने का स्वर्णिम अवसर होता है। कार्यस्थल पर काम करके इन्टर्न यह समझ पाते हैं कि वे किस क्षेत्र में बेहतर काम कर सकते हैं और बाद में उन्हें किस काम के लिए आवेदन करना चाहिए।

कई ऐसी कंपनियां होती हैं जो नवागन्तुकों को अपने यहां इन्टर्न रूप में रखती हैं और उन्हें प्रशिक्षण देती हैं। इंटर्नशिप किये हुए लोगों को उस कंपनी में अन्य अनानुभवी प्रत्याशियों पर वरीयता दी जाती है। प्रायः इंटर्न्स इस आशा के साथ किसी कंपनी में जाते हैं कि संभवतः वहीं उनकी पहली नौकरी का आरंभ हो जाए। यह रास्ता इंटर्नशिप की अवधि में उनके प्रदर्शन पर निर्भर करता है।

एक नियोक्ता के अनुसार इन्तर्न्स के लिए तीन बातों का ध्यान रखना अत्यावश्यक होता हैं। ये हैं - रवैया (एटिट्यूड), प्रवीणता (स्किल्स) और बर्ताव। उनके अनुसार, कंपनी में पहले से कार्यरत अन्य कर्मचारियों के मुकाबले स्वयं को बेहतर सिद्ध करने के लिए इंटर्न को सकारात्मक रवैया दर्शाना चाहिए।

## सन्दर्भ
science 8th cllass

## इन्हें भी खें
* परियोजना (प्रोजेक्ट)
* व्यावहारिक शिक्षा
* प्रशिक्षण (ट्रेनिंग)
* शिक्षुता (apprenticeship)

## बाहरी कड़ियाँ

* careerbhaskar.in
*prabhatjournal.com 

श्रेणी:व्यवसाय
श्रेणी:रोज़गार
श्रेणी:नवागन्तुक
श्रेणी:सीखने के तरीके
श्रेणी:शिक्षा पद्धति
श्रेणी:हिन्दी विकि डीवीडी परियोजना
अंतरभाषा

thumb|right|150px|अंतरभाषा का चिह्न
**अंतरभाषा** (इंटरलिंगुआ / Interlingua) का अर्थ है - 'अनेक भाषाओं के मध्य एक सर्वनिष्ठ भाषा'। यह एक अंतर-राष्ट्रीय मददगार भाषा है। चूँकि एक भाषा दूसरी से सर्वथा पृथक् होती है अत: ऐसी भाषा स्वाभाविक न होकर कृत्रिम ही हो सकती है। आधुनिक युग में (२०वीं शताब्दी में) विश्व अंतरभाषा बनाने के दो प्रयास किए गए। प्रथम प्रयास १९०८ ई. में गिउसेपो पेआनो नामक भाषाविद् द्वारा किया गया ("लातीनो सीने फ़्लेक्शॉने" या "पेआनो की अंतरभाषा") और दूसरा प्रयास अंतरराष्ट्रीय सहकारी भाषा संस्था (इंटरनैशनल आक्जीलरी लैंग्वेज एसोसियेशन) द्वारा किया गया, किंतु भाषा की लोकप्रियता की दृष्टि से सफलता नहीं मिली। इसी प्रकार की एक अन्य विश्वभाषा एस्पेरान्तो की रचना डॉ॰ एल. एल. जर्मेनहाफ ने १८८७ ई. में की, जो अपेक्षाकृत १९२५ ई. के पश्चात् अधिक लोकप्रिय हुई। वर्ष १९९९ के अनुमाक अनुसार पूरे विश्व में इस भाषा को बोलने वालों की संख्या १५०० तक है।

बाद में भाषा-वैज्ञानिकों की एक कमेटी ने २७ वर्ष के शोध के बाद एक अन्तरभाषा विकसित की। इस भाषा का पहला शब्दकोश और व्याकरण १९५१ में सामने आयी। अन्तरभाषा के अलावा एस्पेरान्तो भी एक अंतर-राष्ट्रीय सहायक भाषा है।

## वर्णमाला और उच्चारण
यह भाषा रोमन लिपि में लिखी जाती है जिसमें २६ अक्षर हैं। 

## उदाहरण

## अंतरभाषा की गिनती

## सन्दर्भ

## इन्हें भी देखें
* अंतरस्लाव भाषा

## बाहरी कड़ियाँ
* लघु ईन्टरलिंगुआ व्याकरण और शब्दावली

### अन्तरभाषा संस्थान
**अन्तर्राष्ट्रीय:**
* Union Mundial pro Interlingua, **अंतरभाषा में**
* Academia pro Interlingua, **अंतरभाषा में**
** Wikia del Academia pro Interlingua, **अंतरभाषा में**
* अंतरभाषा फेसबुक पर **अंतरभाषा में**

**स्थानीय:**
* Dansk Interlingua Union
* Interlingua: Communication Sin Frontieras
* Interlingua Italia
* Interlingua, Lingua International
* Magyar Interlingua Weboldal
* Societate American pro Interlingua
* Suomen Interlinguayhdistys
* Svenska Sällskapet för Interlingua
* União Brasileira pró Interlíngua
* Union Interlinguiste de France

श्रेणी:निर्मित भाषाएँ
श्रेणी:अन्तर्राष्ट्रीय सहायक भाषाएँ
श्रेणी:विश्व की भाषाएँ
आभासवाद

**आभासवाद** त्रिक दर्शन की दार्शनिक दृष्टि का अभिधान है। 

कश्मीर का त्रिक दर्शन अद्वैतवादी है। इसके अनुसार परमशिव (जो "अनुत्तर", "संविद्" आदि अनेक नामों से प्रख्यात हैं) अपनी स्वातंत्रयशक्ति से (जो उनकी इच्छाशक्ति का ही अपर नाम है) अपने भीतर स्थित होनेवाले पदार्थ समूह को **इदं** रूप से बाहर प्रकट करते हैं। इस प्रकार जो कुछ वस्तु है, अर्थात् जो वस्तु किसी प्रकार सत्ता धारण करती है, जिसके विषय में किसी भी प्रकार का शब्द प्रयोग किया जा सकता है, चाहे वह विषयी हो, विषय हो, ज्ञान का साधन हो या स्वंय ज्ञानरूप ही हो, वह "**आभास**" कहलाती है। ईश्वर और जगत् के संबंध को समझने के लिए अभिनवगुप्त ने दर्पण की उपमा प्रस्तुत की है। जिस प्रकार निर्मल दर्पण में ग्राम, नगर, वृक्ष आदि पदार्थ प्रतिबिंबित होने पर वस्तुत: अभिन्न होने पर भी दर्पण से और आपस में भी भिन्न प्रतीत होते हैं, उसी प्रकार इस विश्व की दशा है। यह परमेश्वर में प्रतिबिंबित होने पर वस्तुत: उससे अभिन्न ही है, परंतु घट पट आदि रूप से वह भिन्न प्रतीत होता है। इस आभास या प्रतिबिंब के सिद्धांत को मानने के कारण त्रिक दर्शन का दार्शनिक मत "**आभासवाद**" के नाम से जाना जाता है। 

इस विषय में एक वैचित्र्य है जिसपर ध्यान देना आवश्यक है। लोक में प्रतिबिंब की सत्ता बिंब पर आश्रित रहती है। मुकुर के सामने मुख रहने पर ही उसका प्रतिबिंब उसमें पड़ता हैं, परंतु अद्वैतवादी त्रिक दर्शन में इस प्रतिबिंब का उदय बिंब के अभाव में भी स्वत: होता है और इसे परमेश्वर की स्वतंत्र शक्त्ति की महिमा माना जाता है। इस प्रकार इस दर्शन में अद्वैत भावना वास्तविक है। द्वैत की कल्पना नितांत कल्पित हैं।

श्रेणी:भारतीय दर्शन
आयनमंडल

पृथ्वी से लगभग 80 किलोमीटर के बाद का संपूर्ण वायुमंडल **आयानमंडल** कहलाता है। आयतन में आयनमंडल अपनी निचली हवा से कई गुना अधिक है लेकिन इस विशाल क्षेत्र की हवा की कुल मात्रा वायुमंडल की हवा की मात्रा के 200वें भाग से भी कम है। आयनमंडल की हवा आयनित होती है और उसमें आयनीकरण के साथ-साथ आयनीकरण की विपरीत क्रिया भी निरंतर होती रहती हैं। प्रथ्वी से प्रषित रेडियों तरंगे इसी मंडल से परावर्तित होकर पुनः प्रथ्वी पर वापस लौट आती हें। आयनमंडल में आयनीकरण की मात्रा, परतों की ऊँचाई तथा मोटाई, उनमें अवस्थित आयतों तथा स्वतंत्र इलेक्ट्रानों की संख्या, ये सब घटते बढ़ते हैं।

600px|center|thumb|वायुमण्डल और आयनमंडल का पारस्परिक सम्बन्ध

## आयनमंडल की परतें
right|thumb|300px|आयनमण्डल की परतें
आयनमंडल को चार परतों में बाँटा गया है। पृथ्वी के लगभग 55 किलोमीटर के बाद से **डी परत** प्रारंभ होती है, जैसा चित्र में दिखाया गया है।

डी परत के बाद **ई-परत** है जो अधिक आयनों से युक्त है। यह आयनमंडल की सबसे टिकाऊ परत है और इसकी पृथ्वी से ऊँचाई लगभग 145 किलोमीटर है। इसे *केनली हेवीसाइड परत* भी कहते हैं।

तीसरी **एफ-वन** परत हैं। यह पृथ्वी से लगभग 200 किलोमीटर की ऊँचाई पर हैं। गरमियों की रातों तथा जाड़ों में यह अपनी ऊपर की परतों में समा जाती है।

अंत में 240 से 320 किलोमीटर के मध्यअति अस्थि **एफ-टू** परत हैं।

## आयनमंडल की उपयोगिता
अंगूठाकार|रेडियो तरंगें (काले रंग में) आयनमण्डल से परावर्तित होकर पृथ्वी पर लौटती हैं जो अधिक दूर तक संचार करने में सहायक होता है।
अंगूठाकार|अधिकतम प्रयुज्य आवृत्ति तथा निम्नतम प्रयुक्त आवृत्ति
रेडियो तरंगों (विद्युच्चुंबकीय तरंगों) के प्रसारण में सबसे अधिक है। सूर्य की पराबैगनी किरणों से तथा अन्य अधिक ऊर्जावाली किरणों और कणिकाओं से आयनमंडल की गैसें आयनित हो जाती हैं। ई-परत अथवा केनली हेवीसाइड परत से, जो अधिक आयनों से युक्त है, विद्युच्चुंबकीय तरंगें परावर्तित हो जाती हैं। किसी स्थान से प्रसरित विद्युच्चुबंकीय तरंगों का कुछ भाग आकाश की ओर चलता है। ऐसी तरंगें आयनमंडल से परावर्तित होकर पृथ्वी के विभिन्न स्थानों पर पहुँचती हैं। लघु तरंगों (शार्ट वेव्स) को हजारों किलोमीटर तक आयनमंडल के माध्यम से ही पहुँचाया जाता है।

## इन्हें भी देखें
*व्योम तरंग (स्काई वेव्स)

## बाहरी कड़ियाँ
* Gehred, Paul, and Norm Cohen, *[https://web.archive.org/web/20031203000823/http://sec.noaa.gov/radio/ SWPC's Radio User's Page]*.
* Amsat-Italia project on Ionospheric propagation (ESA SWENET website)
* was KN4LF NZ4O Solar Space Weather & Geomagnetic Data Archive
* was KN4LF now NZ4O 160 Meter Radio Propagation Theory Notes Layman Level Explanations Of "Seemingly" Mysterious 160 Meter (MF/HF) Propagation Occurrences
* USGS Geomagnetism Program
* Encyclopaedia Britannica, Ionosphere and magnetosphere
* Current Space Weather Conditions
* Current Solar X-Ray Flux
* Super Dual Auroral Radar Network
* European Inchorent Scatter radar system
* Millstone Hill incoherent scatter radar

श्रेणी:वायुमण्डल
श्रेणी:प्लाज्मा भौतिकी
श्रेणी:रेडियो आवृत्ति संचरण
आयरन (पर्वत)

**आयरन पर्वत**, संयुक्त राज्य अमरीका के मिसौरी राज्य के पूर्वी भाग में स्थित सेंट फ्रांको पर्वत के दक्षिणी भाग का एक शिखर है (ऊँचाई 1,077 फुट)। मिसिसिपी नदी यहाँ से पूर्व की ओर लगभग 38 मील की दूरी पर है।

आयरन पर्वत हैमेटाइट नामक लोहे के अयस्क का अनुपम भंडार है। यह कच्चा लोहा संपूर्ण संयुक्त राज्य में अपनी विशुद्धता में सर्वप्रथम है। यहाँ खुदाई का कार्य सर्वप्रथम 1845 ई. में आरंभ हुआ। उस समय एक पातालतोड़ कुआँ (आर्टीज़ियन वेल) 152 फुट की गहराई तक खोदा गया, जिसमें प्राप्त शिलास्तर भूपृष्ठ से नीचे की ओर इस प्रकार है: मिट्टी मिश्रित कच्चा लोहा 16फुट; बालुकाश्म (सैंडस्टोन) 34 फुट; मैगनीसियम चूने का पत्थर (मैग्नीसियन लाइमस्टोन) 7 इंचं; भूरा बालुकाश्म 7ह इंच; कठोर नीली शिला 37 फुट; विशुद्ध हैमेटाइट शिला 5 फुट; पॉराफिरिटिक शिला 7 फुट और हैमेटाइट शिला50 फुट से लेकर अंत तक। इससे यह विदित होता है कि संपूर्ण क्षेत्र चुंबकीय कच्चे लोहे का ही न बना है।

श्रेणी:पर्वत
नित्यानन्द स्वामी (राजनीतिज्ञ)

*यह लेख नित्यानन्द स्वामी (राजनीतिज्ञ) पर है, अन्य नित्यानन्द स्वामी लेखों के लिए देखें [[नित्यानन्द|नित्यानन्द स्वामी]]*

**नित्यानन्द स्वामी** भारत के उत्तराखण्ड राज्य के भूतपूर्व मुख्यमन्त्री हैं। उनके शासनकाल में उत्तराखण्ड का नाम उत्तरांचल था। वे राज्य के प्रथम मुख्यमन्त्री थे और उनका शासनकाल ९ नवम्बर, २००० से लेकर २९ अक्टूबर, २००१ तक चला। इनका जन्म २७ दिसंबर, १९२७ को हरियाणा राज्य में हुआ था, लेकिन उन्होनें अपना लगभग सारा जीवन देहरादून में बिताया जहाँ पर उनके पिता भारतीय वानिकी संस्थान में कार्यरत थे। उनका विवाह चन्द्रकान्ता स्वामी से हुआ और उनकी चार बेटियाँ हैं। कम आयु में ही वे राष्ट्रीय स्वयंसेवक संघ के माध्यम से भारतीय स्वतन्त्रता संग्राम से जुड़ गए और देहरादून में उन्होंने स्थानीय विरोधों में भागीदारी की।

ये पेशे से एक वकील हैं और जन संघ से जुड़कर उन्होनें सक्रीय राजनीति में प्रवेश किया। व्यावसायिक रूप से वकील, स्वामी ने जनसंघ के अन्तर्गत सक्रिय राजनीति में प्रवेश किया। नित्यानन्द पहले भारतीय राष्ट्रीय कांग्रेस में गए और बाद में भारतीय जनता पार्टी में पहुँचे हैं। राजनीति की सीढ़ी चढ़कर, वह गढ़वाल और कुमाऊँ के सबसे बड़े (क्षेत्र-वार) स्नातक निर्वाचन क्षेत्र से विधान परिषद में चुने गए। वह १९९१ में उत्तर प्रदेश विधान परिषद के उपाध्यक्ष बने और १९९२ में सर्वसम्मति से उसी के अध्यक्ष चुने गए। वर्ष २००० में उत्तरांचल (अब उत्तराखण्ड) के पृथक राज्य बनने पर, भारतीय जनता पार्टी ने उन्हें नए राज्य के मुख्यमन्त्री का पदभार सम्भालने के लिए कहा। उन्होने ९ नवम्बर २००० से २९ अक्टूबर २००१ तक पदभार ग्रहण किया और फिर भाजपा के कहने पर भगत सिंह कोश्यारी के पक्ष में स्वेछिक पदत्याग किया।

तबसे लेकर वे अपने निवास चुनावक्षेत्र लक्ष्मण चौक (देहरादून नगर) से राज्य विधानसभा के लिए दो चुनाव लड़ चुके हैं (२००२ और २००७ में), पर दोनों ही में वे भारतीय राष्ट्रीय कांग्रेस के दिनेश अग्रवाल से हार गए। तथापि स्वामी एक सक्रीय राजनीतिज्ञ हैं और अपनी पार्टी के सक्रीय सदस्य हैं।

## सन्दर्भ


## बाहरी कड़ियाँ
* समर्पित राजनीतिज्ञो का आभाव - सुदर्शन अग्रवाल 

श्रेणी:भारतीय राजनीतिज्ञ
श्रेणी:भारतीय जनता पार्टी
श्रेणी:उत्तराखण्ड के मुख्यमन्त्री
श्रेणी:हिन्दी विकि डीवीडी परियोजना

श्रेणी:भारतीय जनता पार्टी के मुख्यमंत्री
श्रेणी:1927 में जन्मे लोग
भगत सिंह कोश्यारी

**भगत सिंह कोश्यारी** भारतीय राजनीति में उत्तर भारत का एक परिचित नाम है, वे वर्तमान महाराष्ट्र के राज्यपाल हैं। जो भारतीय जनता पार्टी से सम्बधित एक भारतीय राजनीतिज्ञ हैं। वे उत्तराखण्ड राज्य 
के द्वितीय सफल मुख्यमन्त्री तथा उत्तराखण्ड विधानसभा में 2002 से 2007 तक विपक्ष के शीर्ष नेता रह चुके हैं। 31 अगस्त 2019 को श्री भगत सिंह कोश्यारी को महाराष्ट्र का राज्यपाल बनाया गया।

## प्रारम्भिक तथा व्यक्तिगत जीवन
भगत सिंह कोश्यारी का जन्म १७ जून १९४२ को उत्तराखण्ड के कुमांऊँ क्षेत्र के बागेश्वर जिले के कपकोट ब्लाक केे एक गॉंव में हुआ था। उन्होंने अपनी प्रारम्भिक शिक्षा अल्मोड़ा में पूरी की और उसके पश्चात उन्होंने आगरा विश्वविद्यालय से अंग्रेज़ी साहित्य में आचार्य की उपाधि प्राप्त की। 

## राजनैतिक जीवन का प्रारम्भ
कोश्यारीजी का राजनैतिक जीवन का प्रारम्भ शिक्षणकाल के दौरान ही प्रारम्भ हो गया था। शिक्षणकाल में ही अपने जीवन को राष्ट्रीय स्वयंसेवक संघ के लिये समर्पित कर चुके हैं। वर्ष २००५-२००७ के बीच वे भारतीय जनता पार्टी के उत्तराखण्ड राज्य प्रमुख थे। उस समय मतबर सिंह कण्डारी विपक्ष के नेता थे।

## राजनैतिक जीवन
वे राष्ट्रीय स्वयंसेवक संघ से जुड़े। १९७७ में आपातकाल के समय उन्होंने विरोध किया और उन्हें बंदी बनाया गया। वर्ष २००० में उन्हें नए बने राज्य उत्तरांचल (अब उत्तराखण्ड) का ऊर्जा, सिंचाई, कानून और विधायी मामलों का मंत्री नियुक्त किया गया। २००१ में वे नित्यानन्द स्वामी के स्थान पर मुख्यमंत्री बने। उन्होंने उत्तराखण्ड में भाजपा के राज्य अध्यक्ष का भी पदभार सम्भाला। २००२ के राज्य विधानसभअ चुनावों में अपने दल की हार के पश्चात उन्होंने मुख्यमंत्री का पदत्याग किया और उत्तरांचल विधानसभा में विपक्ष के नेता बने।

वर्ष २००७ के राज्य विधानसभा चुनावों में में भाजपा की जीत के पश्चात भी उन्हें मुख्यमंत्री न बनाकर उनके प्रमुख प्रतिद्वन्दी मेजर जनरल भुवन चन्द्र खण्डूरी को मुख्यमंत्री बनाया गया। मीडिया रिपोर्टों के अनुसार भाजपा के केन्द्रीय नेतृत्व को उनकी प्रशासनिक योग्यता पर विश्वास नहीं था जबकि उन्हें संघ और अधिसंख्य विधायकों का समर्थन प्राप्त था। अब वे राज्यसभा के सदस्य हैं।

## सामाजिक जीवन
उत्तराखंड के 2002 में विधानसभा चुनाव में बीजेपी के हार जाने के बाद कोश्यारी ने 2002 से 2007 तक विधानसभा में नेता विपक्ष की जिम्मेदारी संभाली. इसके बाद उन्होंने 2007 से 2009 तक भाजपा के प्रदेश अध्यक्ष की जिम्मेदारी संभाली, इसी दौरान 2007 में बीजेपी की उत्तराखंड की सत्ता में वापसी हुई. लेकिन पार्टी ने उन्हें मुख्यमंत्री नहीं बनाया. इसके बाद पार्टी वह 2008 से 2014 तक उत्तराखंड से राज्यसभा के सदस्य चुने गए थे. 2014 में बीजेपी ने नैनीताल सीट संसदीय सीट से उन्हें मैदान में उतारा और वह जीतकर पहली बार लोकसभा सदस्य चुने गए, लेकिन 2019 में पार्टी ने उन्हें टिकट नहीं दिया. आरएसएस से भगत सिंह कोश्यारी की काफी नजदीकी होने के चलते मोदी सरकार ने उन्हें महाराष्ट्र के राज्यपाल की जिम्मेदारी सौंपी है.

## इन्हें भी देखें
* कुमाऊँनी लोग

## बाहरी कड़ियाँ
* भगत सिंह कोश्यारी : ठेठ पहाड़ी नेता
* कोश्यारी के इस्तीफे से खंडूड़ी पर संकट हिन्दुस्तान समाचार।
* कोश्यारी का इस्तीफ़ा, भाजपा में फिर सामने आई गुटबाज़ी
* जनरल ने राज्य प्रमुख को पछाड़ा, मुख्यमंत्री बनने के लिए तैयार टाइम्स ऑफ इंडिया समाचार। 

श्रेणी:उत्तराखण्ड के मुख्यमन्त्री
श्रेणी:उत्तराखण्ड के लोग
श्रेणी:भारतीय जनता पार्टी

श्रेणी:भारतीय जनता पार्टी के मुख्यमंत्री
श्रेणी:1942 में जन्मे लोग
नित्यानन्द

**नित्यानन्द ** का अर्थ हो सकता है:
* नित्यानंद प्रभु, एक वैष्णव संत, (जन्म १४७४)
* नित्यानंद तमिलनाडु के शैव हिन्दू गुरु
* नित्यानन्द (खगोलविद), मुगल शासक शाह जहाँ के दरबारी ज्योतिर्विद तथा "सर्वसिद्धान्तराज" (1639 ई) नामक ग्रन्थ के रचयिता 
* भगवान नित्यानन्द, गणेशपुरी गुरु, (१८९७-१९६१)
* नित्यानन्द स्वामी (राजनीतिज्ञ), उत्तरांचल के भूतपूर्व मुख्यमंत्री।
* नित्यानन्द स्वामी (परमहंस), स्वामीनारायण संप्रदाय और स्वामीनारायण परमहंस के संत।
* नित्यानन्द (ध्यानपीठम), १ जनवरी १९७८ को जन्मे बंगलौर के आवासी स्वामी, अमेरिका के हिन्दू विश्वविद्यालय के अध्यक्ष रहे थे।
* महामण्डलेश्वर नित्यानन्द, महामण्डलेश्वर अखाड़ा, हरिद्वार।
नित्यानन्द स्वामी (परमहंस)

*यह लेख नित्यानन्द स्वामी (परमहंस) पर है, अन्य नित्यानन्द स्वामी लेखों के लिए देखें [[नित्यानन्द|नित्यानन्द स्वामी]]*

thumb|right|200px|नित्यानन्द स्वामी
**नित्यानन्द स्वामी**, स्वामीनारायण संप्रदाय के संत और स्वामीनारायण परमहंस थे।

## जीवनी
नित्यानन्द स्वामी का जन्म दीनमणि शर्मा के रूप में दान्तिया, लखनऊ के निकट एक कस्बे में १७५४ में हुआ था। उनका ज्नम एक ब्राह्मण परिवार में हुआ था, उनके पिता का नाम विष्णु शर्मा और माता का नाम विर्जदेवी था और भाई का नाम गोविन्द शर्मा था। उनकी दीक्षा मेघपुर (सौराष्ट्र) में हुई थी। नित्यानन्द स्वामी एक दृढ़ तर्क-वितर्क करनेवाले थे और उन्हें बहुत से ग्रन्थों का गहन ज्ञान था। उनकी मृत्यु १८५० में हुई थी।

## कार्य
नित्यानन्द स्वामी बहुत से महत्वपूर्ण कार्यों के लेखक थे जैसे हरि दिग्विजय और श्री हनुमान कवच। उनहोंने शिक्षापत्री का प्रथम गुजराती अनुवाद किया जिसे स्वामीनारायण ने १८२६ में मान्यता दी। वे वचनामृत के सह-लेखक थे।

### हरि दिग्विजय
नित्यानन्द स्वामी ने स्वामीनारायण के आदेशानुसार हरि दिग्विजय लिखी। इस ग्रन्थ में बहुत से वितर्कों और चर्चाओं से यह बताने का प्रयास किया गया है की श्री स्वामीनारायण सर्वशक्तिमान परमेश्वर हैं। इस ग्रन्थ में ४९ अध्याय हैं।

## सन्दर्भ


## संदर्भग्रन्थ
* 
* 
* सदगुरू नित्यानन्द स्वामी

श्रेणी:हिन्दू धर्म का स्वामीनारायण संप्रदाय
श्रेणी:हिन्दू आध्यात्मिक नेता
उत्तराखण्ड विधानसभा

**उत्तराखण्ड विधानसभा** भारत के उत्तराखण्ड राज्य की विधानसभा को कहते है। यह विधानसभा एकविधाई है और इसमें कुल विधायक संख्या ७० है तथा एक सदस्य नामांकित होता है जो आंग्ल-भारतीय होना चाहिए। उत्तराखण्ड विधान सभा भवन राज्य की राजधानी देहरादून और गैरसैंण है।

२०१७ में हुए चुनावों के बाद वर्तमान विधानसभा में ५७ विधायकों के साथ भारतीय जनता पार्टी सबसे बड़ा दल है।

## चुनाव परिणाम

## विधानसभा सत्र
निम्नलिखित सूची उत्तराखण्ड विधानसभा के अब तक के सभी सत्रों की है।

## महत्वपूर्ण पद धारक
* **अध्यक्ष**: प्रेमचंद अग्रवाल
* **उपाध्यक्ष** : रघुनाथ सिंह चौहान
* **सदन के नेता**: त्रिवेंद्र सिंह रावत
* **विपक्ष के नेता** : यशपाल आर्य
* **सचिव** :जगदीश चऩद

## वर्तमान सदस्यों की सूची

*स्रोत*:

## इन्हें भी देखें
* उत्तराखण्ड सरकार

## सन्दर्भ

## बाहरी कड़ियाँ
* उत्तराखण्ड विधानसभा के निर्वाचित सदस्य, आधिकारिक सूची उत्तराखण्ड सरकार।
* उत्तराखण्ड विधानसभा के सदस्य
* उत्तराखण्ड विधानसभा

श्रेणी:उत्तराखण्ड सरकार
श्रेणी:उत्तराखण्ड की राजनीति
श्रेणी:भारत के राज्यों की विधायिकायें